**N:o 03/2023**

Kokousaika: Torstaina 11.5.2023 klo 18:00 – 20:00

Paikka: Karkkilan kirkko, Huhdintie 6

Käsitellyt asiat: §14 – 21

Puheenjohtaja: Kivilä Jorma

Muut päätöksentekijät: Erola Erpo

Hellgren Päivi

Hopeavirta-Hanhinen Sirkku varajäsen poissa

Järvinen Jari-Pekka

Keskinen Tuure

Kinnunen Anja

Koivuharju Suvi poissa

Kuusela Jorma

Kähkönen Pasi varajäsen

Lehtonen Riikka

Nummela Janne

Paavilainen Pekka

Rantala Klaus

Rosvall Jaana poissa

Salonen Rauno

Stenholm Aulis

Teivonen Juha poissa

Tuomikoski Terhi

Muut osallistujat: Bogdanoff Hannu, kirkkoneuvoston puheenjohtaja

Lähdekorpi Marja, sihteeri

Allekirjoitukset:

Puheenjohtaja \_\_\_\_\_\_\_\_\_\_\_\_\_\_\_\_\_\_\_ Sihteeri \_\_\_\_\_\_\_\_\_\_\_\_\_\_\_\_\_\_\_\_\_

Jorma Kivilä Marja Lähdekorpi

Pöytäkirja tarkastettu

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Anja Kinnunen Jorma Kuusela

Pöytäkirja yleisesti nähtävänä Karkkilan seurakunnan taloustoimistossa 18.5.2023 - 18.6.2023.

Ilmoitus pöytäkirjan nähtävillä olosta on kirkon ilmoitustaululla 18.5.2023 lähtien.

Sihteeri Marja Lähdekorpi

SISÄLLYS

[Kv 14§ KOKOUKSEN LAILLISUUS JA PÄÄTÖSVALTAISUUS 16](#_Toc133476039)

[Kv 15§ PÖYTÄKIRJAN TARKASTAJIEN VALINTA 16](#_Toc133476040)

[Kv 16§ VUODEN 2022 TALOUSARVION TOIMINTAKATTEEN YLITYKSET JA ALITUKSET 17](#_Toc133476041)

[Kv 17§ TILINTARKASTAJAN VALINTA VUOSIKSI 2023-2026 18](#_Toc133476042)

[Kv 18§ TILINPÄÄTÖS 2022, TILINPÄÄTÖSLASKELMAT, TALOUSARVION TOTEUTUMINEN JA TILINPÄÄTÖKSEN LIITETIEDOT 19](#_Toc133476043)

[Kv 19§ VUODEN 2022 TILINPÄÄTÖKSEN HYVÄKSYMINEN JA VASTUUVAPAUDEN MYÖNTÄMINEN TILIVELVOLLISILLE 20](#_Toc133476044)

[Kv 20§ ILMOITUSASIOITA 21](#_Toc133476045)

[Kv 21§ VALITUSOSOITUS 21](#_Toc133476046)

1. KOKOUKSEN LAILLISUUS JA PÄÄTÖSVALTAISUUS

Karkkilan seurakunnan kirkkovaltuusto kokoontuu torstaina 11. päivänä toukokuuta 2023, Karkkilan kirkossa, Huhdintie 6.

Kokouskutsu asialuetteloineen on seurakunnan jäsenten nähtävänä seurakunnan ilmoitustaululla kirkossa, Huhdintie 6, 27.4.2023 – 11.5.2023.

Kokouksen tarkastettu pöytäkirja on yleisesti nähtävänä Karkkilan seurakunnan taloustoimistossa, Huhdintie 9, 18.5.2023–18.6.2023.

Karkkilassa, huhtikuun 27. päivänä 2023

Kirkkovaltuuston puheenjohtaja Jorma Kivilä

Kokouksen laillisuus todetaan…

Myönnetään mahdolliset vapautukset kokoukseen osallistumisesta ja mahdollisesti kutsutaan varajäsenet osallistumaan kokoukseen.

Toimitetaan nimenhuuto kokouksen päätösvaltaisuuden toteamiseksi.

Kirkkovaltuusto:

Todettiin kokous laillisesti kokoon kutsutuksi.

Kokouksesta poissaolostaan on etukäteen ilmoittaneet Kristiina Vuorela,

Essi Jumisko, Suvi Koivuharju ja Juha Teivonen.

Varamieheksi kutsuttiin Vuorelalle, Pasi Kähkönen ja Jumiskolle, Sirkku Hopeavirta-Hanhinen.

Suoritettiin nimenhuuto ja todettiin, että paikalla on 13 jäsentä ja 1 varajäsen

Todettiin kokous päätösvaltaiseksi.

1. PÖYTÄKIRJAN TARKASTAJIEN VALINTA

Valitaan kaksi pöytäkirjantarkastajaa, jotka tarkastavat pöytäkirjan ennen

18.5.2023.

Kirkkovaltuusto: Pöytäkirjantarkastajiksi valittiin Anja Kinnunen ja Jorma Kuusela.

1. VUODEN 2022 TALOUSARVION TOIMINTAKATTEEN YLITYKSET JA ALITUKSET

KIRKKONEUVOSTON KOKOUS 8.3.2023, kokous 3/2023 §34

Talouspäällikkö esittelee vuoden 2022 pääluokkien ulkoiset toimintatulot, toimintamenot, toimintakatteen sekä tehtäväaluekohtaiset ulkoiset toimintakatteet. Talousarvion sitovuustaso kirkkoneuvostoon nähden on tehtäväaluetaso ja kirkkovaltuustoon nähden pääluokkataso. Ulkoinen toimintakate on toimintatulojen ja toimintamenojen erotus. Toimintatuottoihin eivät sisälly verotuotot, joten toimintakate on negatiivinen.

Ulkoisen toimintakatteen talousarvio vuodelle 2022 oli yhteensä -1.232.192€. Vuoden 2022 ulkoinen toimintakate toteutui -1.214.109€. Se oli 18.083€ parempi kuin talousarvio mutta 148.321€ edellisvuotta heikompi. Pääluokkien toimintakatteissa seurakunnallisen toiminnan toimintakate ylittyi 8.901€. Ylitys johtui pääosin henkilöstön sijaisuuksien järjestelyistä. Myös kiinteistötoimen pääluokassa oli ylitystä 22.639€ mutta suurin osa siitä johtui budjetoinnin ja toteuman välisistä kustannuspaikkamuutoksista. Todellinen kustannusten ylitys oli noin 6 tuhatta euroa mikä aiheutui Pirtin vuoden 2021 energialaskuista, jotka kirjautuivat vasta vuonna 2022 kuluiksi. Pääluokkatason toimintakatteet on eritelty liitteessä 8a.

Tehtäväaluekohtaiset toimintakatteen ylitykset on eritelty liitteessä 8b.

Uusien investointien kokonaiskustannukset vuonna 2022 olivat 11.142 €. Talousarvioon hyväksytty määrä oli 81.500 €. Tapulin portaiden korjaussuunnitelmat

valmistuivat vuonna 2022 ja korjaustyön kilpailutus tehtiin loppuvuodesta. Korjaustyö siirtyi alkuvuoteen 2023. Kirkon ja kellotapulin maalaustyöstä saatiin vain yksi tarjous keväällä 2022 ja kilpailutus uusittiin loppuvuodesta. Maalaustyö tehdään keväällä 2023. Maatuvan maa-aineksen suunnittelutyö on valmis, mutta alueen rakentaminen siirtyi vuodelle 2023. Erittely investointien toteutumisesta on liitteenä 8c.

**Päätösesitys:**

1) Kirkkoneuvosto hyväksyy liitteissä 8b esitetyt tehtäväaluekohtaiset talousarvion ylitykset ja alitukset.

2) Kirkkoneuvosto lähettää seurakunnallisen toiminnan ja kiinteistötoimen pääluokkaylitykset, liite 8a, kirkkovaltuuston hyväksyttäväksi.

3) Kirkkoneuvosto lähettää investointien talousarvion alitukset ja hankkeiden siirtymisen, liite 8c, kirkkovaltuustolle hyväksyttäväksi.

**Kirkkoneuvosto:** Hyväksyttiin esityksen mukaan.

**Kirkkovaltuusto:**

2) Hyväksyttiin pääluokkaylitykset.

3) Hyväksyttiin investointien alitukset ja siirtymiset vuodelle 2023.

1. TILINTARKASTAJAN VALINTA VUOSIKSI 2023-2026

KIRKKONEUVOSTON KOKOUS 26.4.2023, kokous 6/2023 §58

Kirkkovaltuusto valitsee toimikauttaan vastaavien vuosien hallinnon ja talouden tarkastamista varten joko vähintään yhden varsinaisen ja yhden varatilintarkastajan tai tilintarkastusyhteisön. Vuodesta 2011 alkaen seurakuntatalouden tilintarkastajana on voinut olla vain rekisteröity tilintarkastaja tai tilintarkastusyhteisö.

Päävastuullisen tilintarkastajan ja varatilintarkastajan tulee olla JHT-tilintarkastaja. Tilintarkastusyhteisön on määrättävä päävastuulliseksi tilintarkastajaksi JHT-tilintarkastaja. Tilintarkastajalla on oltava edellytykset riippumattoman ja riittävän laajan tilintarkastuksen toimittamiseen. Jos edellytykset riippumattomaan tarkastukseen puuttuvat, tilintarkastajan on kieltäydyttävä vastaanottamasta tehtävää tai luovuttava siitä. (Kirkkohallituksen yleiskirje 28/2022 liite 1)

Tilintarkastajan valinta kuuluu vuoden 2023 alusta toimintakautensa aloittaneelle kirkkovaltuustolle.

Talouspäällikkö pyysi 20.3.2023 tarjouksen kolmelta julkishallinnon tarkistuksia tekeviltä tilintarkastusyhteisöiltä: BDO Audiator Oy:ltä (nykyinen tilintarkastusyhteisö), TALVEA Oy:ltä sekä KPMG OyAb:ltä. Tarjouspyyntö on liitteenä 2. Tarjoukset tuli jättää 5.4.2023 mennessä. Tarjouksen jätti määräaikaan mennessä vain BDO Audiator Oy, jonka tarjous on liitteenä 3.

Edellisellä valtuustokaudella 2019–2022 yhteisvastuukeräyksen tarkastus on Karkkilan seurakunnassa suoritettu luottamushenkilön, Jorma Kivilän (Kirkkovaltuuston puheenjohtaja) toimesta. Yhteisvastuukeräyksen ohjeessa sanotaan, että tilityksen tarkastajana voi toimia virallinen tilintarkastaja, joko asiantuntemusta omaava luottamushenkilö tai seurakunnan viranhaltija tai työntekijä, joka ei ole osallistunut keräystoimintaan eikä tehnyt tilityksiä.

**Päätösesitys:**

1. Kirkkoneuvosto valitsee Yhteisvastuukeräyksen tarkastajaksi seurakunnan luottamushenkilön.

2. Kirkkoneuvosto esittää kirkkovaltuustolle, että tilintarkastusyhteisöksi vuosille 2023–2026 valitaan tarjouksen mukaisesti BDO Audiator Oy.

Aulis Stenholm esitti yhteisvastuun tarkastajaksi luottamushenkilö Rauno Salosta.

**Kirkkoneuvosto:**

1. Kirkkoneuvosto valitsi yhteisvastuukeräyksen tarkastajaksi kirkkovaltuutettu

Rauno Salosen.

2. Kirkkoneuvosto esittää kirkkovaltuustolle, että tilintarkastusyhteisöksi vuosille 2023–2026 valitaan tarjouksen mukaisesti BDO Audiator Oy.

**Kirkkovaltuusto:**

**2)** Päätettiin valita vuosille 2023-2026 tilintarkastusyhteisöksi BDO Audiator Oy tarjouksen mukaisesti.

1. TILINPÄÄTÖS 2022, TILINPÄÄTÖSLASKELMAT, TALOUSARVION TOTEUTUMINEN JA TILINPÄÄTÖKSEN LIITETIEDOT

KIRKKONEUVOSTO 29.3.2023. 49§

Karkkilan seurakunnan tilinpäätös vuodelta 2022 sisältää toimintakertomuksen, talousarvion toteutumisen, tilinpäätöslaskelmat sekä tilinpäätöksen liitetiedot, liite 1. Vuoden 2022 tilinpäätös on laadittu kirkkohallituksen ohjeiden mukaisesti.

Kirkkoneuvosto on käsitellyt tilinpäätöstä kahdessa kokouksessaan. Työalojen toimintakertomusosuus ja talousraportit käsiteltiin kokouksessa 14.2.2023. Tilinpäätös, tilinpäätöslaskelmat, talousarvion toteutuminen ja tilinpäätöksen liitetiedot puolestaan kokouksessa 8.3.2023.

Tilintarkastaja Tove Lidström-Koli, JHT, HT (BDO Audiator Oy) on tarkistanut vuoden 2022 kirjanpitoa, hallintoa ja alustavaa tilinpäätöstä käynnillään 6.3.2023. Hän suorit-taa lopullisen tilintarkastuksen 12.4.2023. Samalla hän antaa tilintarkastuskertomuksen.

**Päätösesitys:**

1) Kirkkoneuvosto hyväksyy ja allekirjoittaa vuoden 2022 tilinpäätöksen ja lähettää sen lopulliseen tilintarkastukseen tilintarkastajalle.

2) Kirkkoneuvosto valtuuttaa talouspäällikön tekemään teknisiä muutoksia tilinpäätökseen tarvittaessa.

Kirkkoneuvosto: Päätettiin esityksen mukaisesti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KIRKKONEUVOSTON KOKOUS 26.4.2023, kokous 6/2023 §61

Kirkkovaltuuston valitsema tilintarkastusyhteisö BDO Audiator Oy tilintarkastajanaan Tove Lindström-Koli, JHT, HT, on 6.4.2023 tarkastanut Karkkilan seurakunnan hallin-non, kirjanpidon ja tilinpäätöksen vuodelta 2022. Tilintarkastettu tilinpäätös on kirkkoneuvoston kokouksessa 26.4.2023 ja tilinpäätöksestä tehty kirjanen postitetaan kirkkovaltuuston jäsenille käsiteltäväksi 11.5.2023 kirkkovaltuuston kokouksessa.

**Päätösesitys:** Kirkkoneuvosto lähettää vuoden 2022 tilinpäätöksen asiakirjat kirkkovaltuustolle käsiteltäväksi.

**Kirkkoneuvosto:** Kirkkoneuvosto lähetti vuoden 2022 tilinpäätöksen asiakirjat kirkkovaltuustolle käsiteltäväksi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kirkkoherra ja talouspäällikkö pitävät katsaukset vuodesta 2022.

**Kirkkovaltuusto:** Käsiteltiin tilinpäätöksen asiakirjat esityksen mukaan.

1. VUODEN 2022 TILINPÄÄTÖKSEN HYVÄKSYMINEN JA VASTUUVAPAUDEN MYÖNTÄMINEN TILIVELVOLLISILLE

KIRKKONEUVOSTON KOKOUS 26.4.2023, kokous 6/2023 §62

Karkkilan seurakunnan kirkkoneuvosto on hyväksynyt ja allekirjoittanut vuoden 2022 tilinpäätöksen kokouksessaan 29.3.2023. Kirkkovaltuuston valitsema tilintarkastusyhteisö BDO Audiator Oy, tilintarkastajanaan Tove Lindström-Koli, JHT, HT on 6.4.2023 tarkastanut hallinnon, kirjanpidon ja tilinpäätöksen ja antanut siitä lausuntonsa, Liite 6.

Tilintarkastaja esittää tilinpäätöksen hyväksymistä ja vastuuvapauden myöntämistä seurakunnan hallintoa ja taloutta hoitaneille tilivelvollisille tilikaudelta

1.1.-31.12.2022.

**Päätösesitys:**

1. Kirkkoneuvosto esittää kirkkovaltuustolle, että vuoden 2022 tilinpäätös hyväksytään.

2. Kirkkoneuvosto saattaa tilintarkastuskertomuksen kirkkovaltuustolle tiedoksi sekä seurakunnan hallintoa ja taloutta hoitaneiden tilivelvollisten vastuuvapauden käsittelyä varten.

**Kirkkoneuvosto:** Hyväksyttiin kohtien 1-2 mukaisesti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kirkkovaltuusto**:

**1**. Hyväksyttiin vuoden 2022 tilinpäätös esityksen mukaan.

**2**. Kirkkovaltuusto merkitsi tilintarkastuskertomuksen tiedoksi ja myönsi vastuuvapauden seurakunnan hallintoa ja taloutta hoitaneille tilivelvollisille tilikaudelta

1.1.-31.12.2022

1. ILMOITUSASIOITA

Talouspäällikkö informoi vuoden 2023 tammi-huhtikuun verotulokertymästä.

Kirkkoherra tiedotti aurinkopaneeli-investoinnin tämänhetkisestä tilanteesta.

**Kirkkovaltuusto:** Merkittiin tiedoksi.

1. VALITUSOSOITUS

Pöytäkirjan liitteenä